39. schôdza NR SR - 11.deň - A. dopoludnia
Dátum: 2025-09-25
Poslanec: Hlina, Alojz (SaS)
Druh vystúpenia: Vystúpenie v rozprave

Ďakujem veľmi pekne. Tak dovoľte mi to nejako, nejako ukončiť a ešte tak zrekapitulovať. Aj dôležité teda naozaj všetko v poriadku, ľudia, nebojte sa, pán Halúz, ani vy, kľudne mi môžte do úbožiakov nadávať, od vás to znesiem. Viete, to je argumentačná výbava, okej, úbožiak nech sa páči. Takže počúvajte dobre, pán Halúz, aj vy, všetko je v poriadku. Vládnu nám vizionári. Hazucha pardon, prepáčte, ospravedlňujem sa. Vidíte a to bolo fakt, to som si neuvedomil. Tak pán Hazucha, tak ja som úbožiak a ja sa vám ospravedlňujem. Úbožiak sa vám ospravedlňuje, že si dovolil popliesť vaše meno. Dobre? Ale tak čo už. Mňa tu zvolili, tak budete musieť strpieť aj úbožiaka. Takže ale to som chcel povedať, že všetko je v poriadku, vládnu nám naozaj vizionári, ktorí vedia, že po zime je leto a opačne, po lete je zima. Proste s jasným predstihom dávajú veci, čiže to je tá procesná stránka veci. Plyn je tak lacný, že ho musíme dotovať. Sme za čiernu ovcu Európy, lebo však tam sa podkladáme Putinovi aj s Orbánom a údajne za to malo byť, sme mali byť lacný plyn. Nuž je lacný tak, že musíme zaň dotovať. No kto by tomu rozumel, ja tomu nerozumiem, priznám sa, ale hovorím, ako úbožiak si to môžem dovoliť, ale predpokladám, že vy v tom máte úplne jasno. Tento štát, tento chudobný štát, ktorý bude mať problém za chvíľku plniť základné funkcie štátu a viete, čo patrí medzi základné funkcie štátu? Či budú mať policajti na výplatu. Či tým dôchodcom alebo tým ľuďom odkázaným v tých detských domovov, či bude za čo uvariť ten obed. Toto bude problém tohto štátu. Ale tento štát má teraz 400, 450 miliónov, aby nalial do gágorov energofiriem. Křetínskému, J&T, Nemcom z E.ON-nu a do štátu z SPP, ktorý sa zase za to niekde reverne všetko roztratí tam, kde treba. To je zaujímavé nie? To je aká logika? Ale verím, že vy jej rozumiete, lebo vy ste tu naozaj karpatskí socialisti. A ste aj špičkoví marketéri, naozaj ste špičkoví marketéri, lebo vy to, že rozdávate, čo ste nevyrobili, ruší ma to, pán Karas, odpustené vám je, ale ruší ma to, ste aj geniálni marketéri. Z toho čo ste nevyrobili, z toho čo požičiate, neviem, ako sa k tomu dostanete, tak to odprezentujete pomaly ako keby ste z vrecka dávali, ako keby ste vlastným deťom zobrali. Pani Saková proste si od úst odtrhla, aby ľudu pospoletému pomohla, ešte sa mi to aj rýmuje a budete to doručovať energopoukážkou, ktorú doručíte poštou, to tiež bude niečo stáť, bude tam fotka, no bude to úžasné, to bude niečo, to jeden nevymyslí, to vymyslíte len vy. Takže ľudia nebojte sa, vyzerá, že vám to pekne príde aj s popisom, aj s tým, ako máte a kedy zatlieskať. To, že tam nedajú žiadosť, to nedajú tam žiadosť. Však tam nedáte tú žiadosť? Nedáte žiadosť, aby si niekto vypýtal tú pomoc. Keď niečo chcem, tak dobre, tak vypíš niečo aj do banky, keď si idete vybrať svoje peniaze, tak musíte niečo strpieť, musíte niečo vyplniť niečo, to je úplne normálne. Keď chcem niečo od štátu, prečo nedáte ľuďom vypísať tú žiadosť. Viete čo, koľko by sa tam kolegov objavilo, keby sa tá žiadosť a niekto by to kolektoval, niekto by to pozeral, že koľko kolegov zo SMER-u by sme tam objavili pomaly ako odkázaných, neviem akých, ktorí by boli schopní vypísať tú žiadosť. Preto ju tam nechcete dať tú žiadosť. Dajte tam tú žiadosť, dajte tam tú žiadosť a vám garantujem, že to nebude 400, bude 200, 200, ak sme ešte ako tak slušná, slušná krajina. A vraj na to idú peniaze z EÚ fondov, takže ľudia akože nič sa nebojte, všetko v poriadku, však to my tam vybavíme, to pôjde peniaze z EÚ fondov. Nuž nie som si istý, dokonca sa hovorí, že nie je to tak, ale viete, to sú čarodejníci, možno to za niečo vykupčia, nevieme, ale aj keby to bolo, že za tie peniaze EÚ fondov to znamená, že tie peniaze niekde budú chýbať a mne sa zbierajú tie informácie, kde sa hovorí, že sa účelovo brzdia niektoré veci. Účelovo sa brzdia aj na našom poľno poľnopriestore. Kravy budú tam, kde sú, kravy nebudú mať welfare, tu nie sú schopní vypísať jednu mizernú výzvu na nejaký welfare kráv a kto by sa tu staral o kravy. Hej? Proste peniaze zamŕzajú, nedelia sa, lebo ich treba prichystať na tú energopomoc, lebo to je pre nich dôležité. Pre nás je dôležitá táto volebná korupcia, lebo to je volebná korupcia. Budete doručovať energopoukážky. A áno dá sa povedať, pôjdeme po tom, že nakoľko vy možno brzdíte tie procesy, aby bolo, že neúspešné, nečerpáme, no čo už akí sme, tak vidíte, tak ale aspoň na to nám to dajte. To by bol zaujímavý, keby sa toto preukázalo čo? Možno po tej línii treba naozaj ísť a ešte vám nie je málo, ešte vám nie je málo. Tu sa s hrôzou dozvedám od kolegu Galeka, že vy tam máte ešte nejakú vatičku, že 18 miliónov na nejaké IT-čko však? Alebo na nejaké že spracovanie, nejaké adminovanie toho systému. Tak my sme fantastická krajina. Rozumiete. My sme úplne šialená krajina. Takže 18 miliónov. Viete, čo sa dá urobiť za 18 miliónov? Šikovní ľudia, schopní ľudia postavia mesto, ale vy dokážete urobiť možno nejaký nefunkčný systém, do ktorého potom dolejete ešte ďalších 18 miliónov. Takže na to, aby ste mohli robiť túto to naozaj, to naozaj vážne 18 miliónov idete zase dať nejakej firme, toto milujem tuná tuto čo sa tu vytvorila to podnikateľská vrstva v dodávateľov IT riešení, kde majiteľ nerozozná hardvér od softvéru, ale je najväčší dodávateľ IT riešení pre štát, tak ktorý je tam už nasosnutý. S kým je to dohodnutý? Kto to bude dodávať? 18 miliónov to je slušné. Koľko ide späť? Polka? Trištvrte? Toto budú robiť študenti v Mlynskej doline za sud piva, ale potom si to niekto vyfakturuje od štátu za 18 a rozpustite to po cyperských schránkach. To ste vy, to ste presne vy. Skade ale berete tú drzosť, neskutočnú drzosť, že toľko ... =====